**TIKKURILAN VALKOINEN – HELPPO VALINTA**

Sopivaa valkoista sävyä kodin seinille pohditaan usein pitkään. Valinnan helpottamiseksi Tikkurilan värisuunnittelijat ovat kehittäneet uuden pehmeänvalkoisen sävyn, Tikkurilan Valkoisen.

Tikkurilan Valkoinen on luonnollisen kaunis sävy seinäpinnoille. Se luo lämpimän tunnelman ja antaa hyvän taustan monenlaiselle sisustamiselle. Lisäksi sävyllä on hyvä peittokyky.

Ennen seinien värin valintaa kannattaa ottaa huomioon huoneen listojen, ovien ja kalusteiden sävyt. Listat ja ovet on yleensä teollisesti maalattu lämpimällä valkoisen sävyllä. Seinien sävy sointuu listoihin ja oviin, kun maalin sävyksi valitaan lämmin valkoinen. Uusi sävy, Tikkurilan Valkoinen, on suunniteltu tätä ajatellen. Se sopii hienosti yhteen listojen ja ovien kanssa.

Tikkurilan Valkoinen on kampanjaa varten pakattu kätevään 3 litran pussiin, josta se on helppo kaataa telalaatikkoon. Pussi on myös helppo hävittää käytön jälkeen laittamalla se tyhjennettynä energiajätteeseen. Tikkurilan valkoista saa lisäksi 7,2 litran purkissa Harmony-maaliin sävytettynä.

**Lisätietoja:**

Tikkurila Oyj

Pia Puhk, tuotepäällikkö, sisämaalit, BU Finland

Puh. 020 191 2110, matkapuh. 0[40 572 4422](http://search.tpc.tikkurila.biz:80/Pages/peopleresults.aspx?k=%22%2B358405724422%22), s-posti pia.puhk(at)tikkurila.com

[www.tikkurila.fi/tikkurilanvalkoinen](http://www.tikkurila.fi/tikkurilanvalkoinen)

**Kuvia:** [Tikkurilan\_Valkoinen](http://213.138.147.67/tikkurila/Login.jsp?colID=x5fyMIPY)

Jos yllä oleva linkki ei aukea, kopioi tämä osoite selaimeesi:

<http://213.138.147.67/tikkurila/Login.jsp?colID=x5fyMIPY>

*Tikkurila on johtava maalialan ammattilainen Pohjoismaissa ja Venäjällä. Olemme perinteikäs suomalainen yritys, joka toimii nykyään 16 maassa. Laadukkaiden tuotteiden ja kattavien palvelujen avulla varmistamme markkinoiden parhaan käyttäjäkokemuksen. Kestävää kauneutta vuodesta 1862.*

[www.tikkurilagroup.fi](http://www.tikkurilagroup.fi)